CELEX: 62020TN0267
Language: fi
Date: 2020-05-05 00:00:00
Title: Asia T-267/20: Kanne 5.5.2020 – Arbuzov v. neuvosto

6.7.2020   
            
            
               FI
            
            
               Euroopan unionin virallinen lehti
            
            
               C 222/31
            
         
      Kanne 5.5.2020 – Arbuzov v. neuvosto
      (Asia T-267/20)
      (2020/C 222/34)
      Oikeudenkäyntikieli: tšekki
      
         Asianosaiset
      
      
         Kantaja: Sergej Arbuzov (Kiova, Ukraina) (edustaja: asianajaja M. Mleziva)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 5.3.2020 annetun neuvoston päätöksen (YUTP) 2020/373 (1) ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2020 annetun neuvoston täytäntöönpanoasetuksen (EU) 2020/370 (2) siltä osin kuin nämä toimet koskevat kantajaa
               
            
                  —
               
               
                  velvoittamaan Euroopan unionin neuvoston vastaamaan omista oikeudenkäyntikuluistaan ja korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu hyvää hallintoa koskevan oikeuden loukkaamiseen
                  
                              —
                           
                           
                              Kanteensa tueksi kantaja tuo muun muassa esiin, että antaessaan 4.3.2019 päätöksen (YUTP) 2019/354 (3) neuvosto ei ole noudattanut vaadittua huolellisuutta, koska ennen mainitun päätöksen antamista se ei ole tutkinut kantajan väitteitä eikä sen esittämiä todisteita, jotka tukevat kantajan näkemystä, ja koska se on tukeutunut yksinomaan Ukrainan yleisen syyttäjän lyhyeen esitykseen eikä ole pyytänyt mitään täydentäviä tietoja Ukrainassa suoritettavan tutkinnan kulusta.
                           
                        
            
                  2)
               
               
                  Toinen kanneperuste, joka perustuu kantajan omistusoikeuden loukkaamiseen
                  
                              —
                           
                           
                              Tältä osin kantaja väittää, että häntä kohtaan hyväksytyt rajoitukset ovat suhteettoman ankaria ja hyödyttömiä ja että ne loukkaavat kansainvälisiä takeita, jotka koskevat kantajan omistusoikeuden suojaa.
                           
                        
            
                  3)
               
               
                  Kolmas kanneperuste, joka perustuu siihen, että kantajan perusoikeuksia, jotka perustuvat ihmisoikeuksien ja perusvapauksien suojaamiseksi tehtyyn eurooppalaiseen yleissopimukseen, on loukattu
                  
                              —
                           
                           
                              Tältä osin kantaja väittää, että häntä koskevien rajoittavien toimenpiteiden hyväksymisellä on loukattu hänen oikeuttaan oikeudenmukaiseen oikeudenkäyntiin, syyttömyysolettamaa sekä yksityisen omaisuuden suojaa.
                           
                        
            
         (1)  EUVL 2020, L 71, s. 10.
      
         (2)  EUVL 2020, L 71, s. 1.
      
         (3)  Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2019 annettu neuvoston päätös (YUTP) 2019/354 (EUVL 2019, L 64, s. 7).